《暂归南村题山房左壁 其二》
清代·李良年

溪南三折水，近亦号沧浪。竹外斜通渡，梅边侧置房。

宁甘老圃学，欲买异书藏。抱膝非孤坐，春风到草堂。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。